แรงซื้อหุ้นพลังงานหนุน SET ปิดเช้าพุ่ง 15 จุด มูลค่าซื้อขายบางเบา 1.65 หมื่นลบ.
แรงซื้อหุ้นพลังงานหนุน SET ปิดเช้าพุ่ง 15 จุด มูลค่าซื้อขายบางเบา 1.65 หมื่นลบ. โดยดัชนีปิดเช้านี้ที่ระดับ 1,644.73 จุด ลดลง 15.77 จุด หรือ 0.97% มูลค่าการซื้อขาย 1.65 หมื่นลบ.
29 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (29 ต.ค.61) ที่ระดับ 1,644.73 จุด ลดลง 15.77 จุด หรือ 0.97% มูลค่าการซื้อขาย 1.65 หมื่นลบ.
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล. ฟิลลิป (ประเทศไทย) เปิดเผยว่า ตลาดหุ้นไทยเช้านี้แกว่งตัวผันผวนอยู่ในแดนบวก หลังจากที่ตลาดได้ปรับตัวลงไปค่อนข้างมากในช่วงก่อนหน้า และค่าเงินดอลลาร์ปรับตัวอ่อนค่าเมื่อเทียบกับสกุลเงินหลัก รวมถึงอัตราผลตอบแทนพันธบัตร (Bond Yield) ของสหรัฐฯชะลอลง และราคาน้ำมันที่ปรับตัวสูงขึ้น ส่งผลดีต่อหุ้นกลุ่มพลังงาน จึงเป็นปัจจัยหนุนให้ตลาดปรับตัวขึ้น แต่น่าจะเป็นการรีบาวด์ในช่วงสั้นเท่านั้น ขณะที่ตลาดหุ้นอื่น ๆ ในภูมิภาคเอเชียช่วงเช้าที่ผ่านมาเคลื่อนไหวทั้งในแดนบวกและลบสลับกัน
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯน่าจะมีอัพไซต์น้อยลงเรื่อย ๆ เนื่องจากยังมีปัจจัยภายนอกที่ยังคงกดดันตลาดหุ้นอยู่ โดยแนะนักลงทุนให้ติดตามความคืบหน้าปัจจัยภายนอกประเทศเป็นหลัก ทั้งสงครามการค้าระหว่างสหรัฐฯและจีน การเลือกตั้งกลางเทอมของสหรัฐฯ เป็นต้น พร้อมให้กรอบแนวรับไว้ที่ 1,620-1,630 จุด และแนวต้านไว้ที่ 1,645-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 1,080.64 ล้านบาท ปิดที่ 65.50 บาท เพิ่มขึ้น 1.75 บาท
PTT มูลค่าการซื้อขาย 900.34 ล้านบาท ปิดที่ 49.25 บาท เพิ่มขึ้น 1 บาท
KBANK มูลค่าการซื้อขาย 864.27 ล้านบาท ปิดที่ 202 บาท ลดลง 4 บาท
AOT มูลค่าการซื้อขาย 752.70 ล้านบาท ปิดที่ 62 บาท เพิ่มขึ้น 1 บาท
IVL มูลค่าการซื้อขาย 510.79 ล้านบาท ปิดที่ 53.50 บาท เพิ่มขึ้น 1.50 บาท